[{"text_idx": "#000000", "text": "Retrotunnetusega karavan pakub just piisavas annuses vabadust ja mugavust. Kuigi mootoriga majake on 80ndatest, on see renoveeritud hubaseks ning viib pere puhkama ta\u0308pselt sinna, kuhu soovitakse."}, {"text_idx": "#000001", "text": "Kuus ja pool aastat tagasi ostis Saksamaalt pa\u0308rit paar selle so\u0303iduki, olles olnud koos vaid paar kuud. Nad poleks osanud arvata, et nu\u0308u\u0308d veedavad puhkusi selles oma kolme lapsega. Kuigi see 1984. aastal toodetud karavan oli suhteliselt heas korras, vajas see siiski renoveerimist."}, {"text_idx": "#000002", "text": "Seda hakati korda tegema va\u0308hehaaval, ja\u0308ttes po\u0303hiplaani samaks. Alguses vahetati va\u0308lja vaid suur aken ning va\u0308rviti va\u0308liselt. Hiljem vahetati va\u0308lja gaasiku\u0308ttesu\u0308steem, lisati riiulid, vahetati va\u0308lja laud ja lauajalg."}, {"text_idx": "#000003", "text": "Puidust originaalosad haagissuvila sisus on sa\u0308ilitatud, puhastatud ning u\u0308le to\u0308o\u0308deldud. Samuti otsustati kasutada ajastuho\u0303ngulist helesinist va\u0308rvitooni. Paari kuu eest vahetati va\u0308lja ka po\u0303randakate, vinu\u0308u\u0308lpo\u0303randa asemele pandi linoleum."}, {"text_idx": "#000004", "text": "Lisati ka USB-ots, et saaks telefone laadida, ning raadio- ja telekau\u0308hendus."}, {"text_idx": "#000005", "text": "Perenaine peab va\u0308ga oluliseks tekstiile ja aksessuaare. Ta armastab pastelset koloriiti, mida ta\u0308iendavad sa\u0308rtsakad toonid. Tekstiilidest on valitud mustrilised, mis samuti viivad meid tagasi helgetesse 80ndatesse. Nagid, karbid, korvid on soetatud kas soodsamatest sisustuspoodidest vo\u0303i taaskasutuskeskustest. Samuti on ta kardinad ise o\u0303mmelnud."}, {"text_idx": "#000006", "text": "Tagasilo\u0308o\u0308kidest meenutab paar seda, et kuna tegemist on vana mudeliga, mida toodeti va\u0308hest aega, on peaaegu vo\u0303imatu leida varuosi. Nad kammisid tunde eBays, et leida o\u0303ige suurusega aken, kuid pidid lo\u0303puks siiski suvilat veidi u\u0308mber tegema, et akent vahetada."}, {"text_idx": "#000007", "text": "Nad armastavad va\u0308ga karavaniga ringi liikuda \u2013 Hollandis, Belgias, Poolas, La\u0308a\u0308nemere a\u0308a\u0308res. Ko\u0303ik pereliikmed saavad pa\u0308eva jooksul teha omale meelepa\u0308raseid tegemisi \u2013 ma\u0308ngida rannas vo\u0303i ma\u0308nguva\u0308ljakul, lugeda \u2013 ning o\u0303htul kohtutakse taas suvilas so\u0308o\u0308gilaua u\u0308mber."}, {"text_idx": "#000009", "text": "Uuri vo\u0303imalusel tausta. Loomulikult ei pruugi mu\u0308u\u0308ja ta\u0308iesti aus olla, kuid katsu va\u0308lja selgitada vo\u0303imalikult palju. Veekahjustus on u\u0308ks levinumaid probleeme, millega kasutatud haagissuvila ostjad kokku puutuvad.\nKontrolli po\u0303randate seisukorda. Vo\u0303imalik on renoveerimisel kasutada nii vaipkatet kui laminaatparketti. Vana vaipkate tasub kindlasti va\u0308lja vahetada.\nAknad! Paljudel haagissuvilatel on plastikust aknad, millest ei na\u0308e ha\u0308sti la\u0308bi vo\u0303i mis on kriimustada saanud. Kaalu, kas peaksid need va\u0308lja vahetama. Kardinad annavad samuti interjo\u0308o\u0308ris tohutult juurde.\nIstumine mugavaks. Kontrolli diivani seisukorda, sest see saab ko\u0303vasti vatti. Kata see uue kangaga vo\u0303i vaheta hoopis va\u0308lja.\nDetailid! Va\u0308ikesed peeglid muudavad suvila visuaalselt suuremaks ning pa\u0308ris taimed annavad kodusema tunde.\nOlgem ausad. Tualett vo\u0303ib vahel minna haisema, seega varu lo\u0303hnaku\u0308u\u0308nlaid ja viirukeid.\nKo\u0308o\u0308gis asuvad kapiuksed on visuaalselt ko\u0303ige silmapaistvamad pinnad su suvilas, seega tasub nende kujundamisel olla loominguline, na\u0308iteks tooni vo\u0303i tekstuuriga."}, {"text_idx": "#000011", "text": "Leia inspiratsiooni, ideid ja lahendusi ajakirjast \"Idee & Lahendus\""}]